[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 5.10.2005

SEK(2005) 1226 endelig

FORELØBIGT FORSLAG TIL ÆNDRINGSBUDGET NR. 8 TIL DET ALMINDELIGE BUDGET FOR 2005

OVERSIGT OVER INDTÆGTER OG UDGIFTER EFTER SEKTIONSektion III - Kommissionen

(forelagt af Kommissionen)

FORELØBIGT FORSLAG TIL ÆNDRINGSBUDGET NR. 8 TIL DET ALMINDELIGE BUDGET FOR 2005

OVERSIGT OVER INDTÆGTER OG UDGIFTER EFTER SEKTION Sektion III - Kommissionen

Under henvisning til:

- traktaten om oprettelse af Det Europæiske Fællesskab, særlig artikel 272,

- traktaten om oprettelse af Det Europæiske Atomenergifællesskab, særlig artikel 177,

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget[1], særlig artikel 37,

forelægger Europa-Kommissionen hermed budgetmyndigheden det foreløbige forslag til ændringsbudget nr. 8 til 2005-budgettet af de særlige årsager, der er anført i nedenstående begrundelse.

INDHOLDSFORTEGNELSE

1. Indledning 4

2. Forhøjelse af overslaget over indtægter 4

2.1. Revision af overslaget over moms- og BNI-indtægter 4

2.2. Andre indtægter 4

2.2.1. Tilbagebetaling af ikke-anvendt EF-støtte 4

2.2.2. Morarenter og bøder 5

3. Udgiftsområde 2: Forhøjelse af betalingsbevillingerne til strukturfondene 5

4. Ændring af anmærkningerne til artikel 17 04 02 8

SAMMENFATTENDE OVERSIGT EFTER UDGIFTSOMRÅDER I DE FINANSIELLE OVERSLAG 9

OVERSIGT OVER INDTÆGTER OG UDGIFTER EFTER SEKTION

Da de tal for egne indtægter (moms/BNI), som er anført i begrundelsen, stadig er foreløbige, forslår Kommissionen, at den forelægger de endelige tal og den generelle indtægtsoversigt i et forslag til en ændringsskrivelse, som vil blive fremsendt på et senere stadium af proceduren.

BEGRUNDELSE

1. INDLEDNING

Kommissionen forelægger dette foreløbige forslag til ændringsbudget nr. 8 for 2005 på grund af følgende særlige omstændigheder:

- det er nødvendigt at foretage en undtagelsesvis forhøjelse af overslaget over indtægter, specielt med henblik på at revidere overslaget over moms- og BNI-indtægterne (2 600 mio. EUR)

- det er nødvendigt at forhøje betalingsbevillingerne under de fleste af budgetposterne inden for udgiftsområde 2 (650 mio. EUR), efter at der er taget højde for de omfordelinger fra andre udgiftsområder, der er foreslået som led i den samlede overførsel.

Desuden foreslår Kommissionen en ændring af anmærkningerne til budgetpost 17 04 02 – Andre foranstaltninger på veterinærområdet og inden for dyrevelfærd og folkesundhed – gennem tilføjelse af forordning (EF) nr. 178/2002 som retsgrundlag for budgetposten.

2. FORHØJELSE AF OVERSLAGET OVER INDTÆGTER

2.1. Revision af overslaget over moms- og BNI-indtægter

I overensstemmelse med artikel 16 i Rådets forordning (EF, Euratom) nr. 1150/2000 af 22. maj 2000 foreslår Kommissionen at revidere overslagene over moms- og BNI-indtægterne ud fra de disponible oplysninger, således at de forhøjes med 2 600 mio. EUR. Disse ændringer vedrører kapitel 31 og 32 i budgettets indtægtsdel.

Det skal understreges, at beregningerne på nuværende stadium stadig er foreløbige, eftersom de endelige oplysninger vedrørende medlemsstaternes BNI endnu ikke er blevet bekræftet.

Kommissionen foreslår derfor, at den forelægger de nøjagtige tal for indtægterne og ændringerne af den generelle indtægtsoversigt i form af en ændringsskrivelse på et senere stadium af proceduren[2].

2.2. Andre indtægter

2.2.1. Tilbagebetaling af ikke-anvendt EF-støtte

Under hensyn til de anvendte beløb under post 6150 og 6157 og under forudsætning af, at disse beløb ikke i år anvendes til at stille bevillingerne til rådighed igen, foreslås der opført et beløb på 360 mio. EUR.

2.2.2. Morarenter og bøder

Kapitel 70 og 71 i den generelle oversigt over indtægter omfatter morarenter og bøder. Et beløb på 118 mio. EUR var allerede opført på 2005-budgettet. I betragtning af de beløb, der på dette tidspunkt af året er indbetalt eller forventes indbetalt, foreslås der opført et yderligere beløb på 200 mio. EUR.

3. UDGIFTSOMRÅDE 2: FORHØJELSE AF BETALINGSBEVILLINGERNE TIL STRUKTURFONDENE

1. Budgettet for 2005 blev vedtaget med en nedsættelse på 3 mia. EUR af betalingsbevillingerne under udgiftsområde 2 i forhold til Kommissionens forslag og en erklæring om betalingsbevillingerne til udgiftsområde 2.Det hed i erklæringen: "Hvis gennemførelsen af betalingsbevillinger til strukturfondene overstiger 40 % ved udgangen af juli 2005, eller hvis Kommissionen på anden måde bliver overbevist om, at betalingsbevillingerne er utilstrækkelige, vil den, efter at have undersøgt mulighederne for omfordeling af betalingsbevillinger inden for det samlede budget, herunder udgiftsområde 2, og vurderet mulige kilder til yderligere indtægter, hurtigst muligt forelægge budgetmyndigheden et FFÆB. Rådet og Europa-Parlamentet vil træffe afgørelse om FFÆB'et i én enkelt behandling, således at de nødvendige tillægsbevillinger vil foreligge senest i begyndelsen af november 2005. Dette FFÆB, som skal forelægges og godkendes i én enkelt behandling, er udelukkende bestemt for de bevillinger, der er behov for til udgiftsområde 2."

2. Den tærskel på 40 %, der nævnes i erklæringen, blev overskredet i maj, hvor 42 % af de disponible bevillinger til strukturfondene var udnyttet. Da bevillingsudnyttelsen imidlertid tog af fra april måned, besluttede Kommissionen at vente med at forelægge et foreløbigt forslag til ændringsbudget, indtil det i september blev muligt at sammenholde behovet for omfordelinger mellem samtlige budgettets udgiftsområder med de forventede yderligere indtægter. Samtidig ville man kunne følge bevillingsanvendelsen i flere måneder og dermed forudse årets endelige resultat på et mere solidt grundlag.

3. Vurderingen af budgetgennemførelsen ultimo august og de deraf følgende overslag over resultatet ved årets udgang viser, at det er nødvendigt at forhøje betalingsbevillingerne under udgiftsområde 2 med 1 040 mio. EUR.

4. Der blev foretaget en separat evaluering for hver af de tre hovedafsnit under udgiftsområde 2: strukturfondsprogrammerne for 2000-2006 for EU-25, afslutningen af strukturfondsprogrammerne fra før 2000 for EU-15 og Samhørighedsfonden. Konklusionerne af denne analyse fremgår af det følgende.

5. For så vidt angår EU-25, udgjorde betalingerne til strukturfondsprogrammerne for 2000-2006 i slutningen af august 16 795 mio. EUR ud af et disponibelt budget på 28 386 mio. EUR. Bevillingsudnyttelsen ved årets udgang forventes at ligge på 29 593 mio. EUR. Der er således behov for en forhøjelse på 1 207 mio. EUR. Forhøjelsen skal anvendes til Den Europæiske Socialfond (ESF)) og Den Europæiske Udviklings- og Garantifond for Landbruget (EUGFL), Udviklingssektionen, hvor bevillingsudnyttelsen i år har været meget høj. Det er ikke nødvendigt at forhøje bevillingerne til Den Europæiske Fond for Regionaludvikling (EFRU) og heller ikke bevillingerne til Det Finansielle Instrument til Udvikling af Fiskeriet (FIUF). For sidstnævntes vedkommende vil der kunne foretages en mindre omfordeling.Det skal understreges, at Kommissionens overslag over bevillingsudnyttelsen ved årets slutning ligger betydeligt under medlemsstaternes overslag. Ifølge dette skulle udnyttelsen ligge på næsten 38 mia. EUR. Dette stemmer ikke overens med den hidtidige udnyttelse. For så vidt angår programmerne for EU-10, er der hidtil udbetalt 1 mia. EUR. Bevillingsudnyttelsen svarer i overvejende grad til de automatiske forskudsudbetalinger, og der er næsten ikke modtaget nogen anmodninger om mellemliggende betalinger. Der vil stadig blive anmodet om betydelige beløb i mellemliggende betalinger, inden budgettet for disse programmer er fuldstændig opbrugt. Budgettet udgør 3 093 mio. EUR, hvilket er i overensstemmelse med Københavnsaftalen.

6. Med hensyn til afslutningen af programmer fra før 2000, var der udbetalt 556 mio. EUR ved udgangen af august, ud af de disponible bevillinger på 967 mio. EUR. På grundlag af en analyse af de sager, der opfylder betingelserne for afslutning ved årets udgang, anslås behovene for hele året til 1 200 mio. EUR. Der er derfor behov for en forhøjelse på 233 mio. EUR.

7. Endelig udgjorde betalingerne til Samhørighedsfonden 1 167 mio. EUR ved udgangen af august, ud af et disponibelt beløb på 3 146 mio. EUR. Kommissionens overslag over bevillingsudnyttelsen ved årets udgang (2 746 mio. EUR) efterlader et overskud på 400 mio. EUR, som kan omfordeles ved nærværende FFÆB. Det skal understreges, at Kommissionens overslag over bevillingsudnyttelsen ved årets udgang, baseret på den hidtidige udnyttelse, også ligger betydeligt under medlemsstaternes betalingsoverslag, som ligger på 4,2 mia. EUR.

8. En betydelig del af budgettet for EU-10 er stadig ikke gennemført. Udviklingen med hensyn til gennemførelse af EU-15 programmerne har også været ujævn for fondene som helhed. Dette kan dog ændre sig inden den 31. oktober, som er den lovhjemlede frist for indgivelse af betalingsanmodninger for i år. Kommissionen vil fortsat nøje overvåge gennemførelsen og foretage en endelig evaluering af de betalingsanmodninger, der er modtaget fra samtlige medlemsstater ved udgangen af oktober. Dette kan føre til, at Kommissionen må revidere sin anmodning i løbet af proceduren vedrørende dette FFÆB. Dette er den eneste mulighed for på én gang at varetage to afgørende - om end indbyrdes modstridende - målsætninger: for det første at sikre, at budgettet er tilstrækkeligt til at imødekomme alle modtagne betalingsanmodninger; for det andet i så vid udstrækning som muligt at undgå, at der er overskud ved årets udgang. Derfor anmoder Kommissionen budgetmyndigheden om at planlægge sin procedure vedrørende nærværende FFÆB således, at der er mulighed for at foretage en eventuel revision af de her foreslåede ændringer i begyndelsen af november.

9. Af de 1 040 mio. EUR, der er nødvendige for at kunne forhøje bevillingerne under udgiftsområde 2, kan 390 mio. EUR omfordeles fra andre udgiftsområder i forbindelse med den samlede overførsel, således at EUGFL-post 05 04 02 01 forhøjes med 190 mio. EUR og ESF-post 04 02 06 med 200 mio. EUR.

10. Dette begrænser den nødvendige nettoforhøjelse under udgiftsområde 2 til 650 mio. EUR.

11. Nedenstående tabel viser de ændringer inden for udgiftsområde 2, der ansøges om med dette FFÆB.

Beløb i EUR

BUDGETPOST | TITEL | Ændring iht. FFÆB 8 |

EU-25 |

05 01 04 04 | EUGFL – Ikke-operationel teknisk bistand | -1 200 000 |

05 04 02 01 | EUGFL - mål 1 | 388 750 731 |

05 04 02 02 | EUGFL - PEACE | -332 |

05 04 02 06 | Leader | 73 216 825 |

04 01 04 01 | ESF – Ikke-operationel teknisk bistand | -5 376 102 |

04 02 01 | ESF - mål 1 | 159 267 182 |

04 02 06 | ESF - mål 3 | 250 385 462 |

04 49 04 01 | ESF – Udfasning af udgifter til den administrative forvaltning | -1 422 372 |

11 06 04 | FIUF - uden for mål 1 | -43 807 388 |

11 06 07 | FIUF – Operationel teknisk bistand og nyskabende foranstaltninger | -842 500 |

13 03 08 | EFRU – Nyskabende foranstaltninger | -2 396 153 |

I ALT strukturfondsprogrammer 00-06 - EUGFL | 460 767 224 |

I ALT strukturfondsprogrammer 00-06 - ESF | 402 854 170 |

I ALT strukturfondsprogrammer 00-06 - FIUF | -44 649 888 |

I ALT strukturfondsprogrammer 00-06 - EFRU | -2 396 153 |

I ALT strukturfondsprogrammer 00-06 | 816 575 353 |

05 04 02 03 | EUGFL | 86 314 253 |

05 04 02 05 | EUGFL – gamle mål 5a-programmer | 30 230 600 |

05 04 02 07 | EUGFL 94-99 | 20 300 000 |

04 02 03 | ESF | 51 106 000 |

04 02 05 | ESF – gamle mål 2- og 5b-programmer | 29 503 000 |

04 02 07 | ESF – gamle mål 3- og 4-programmer | 24 485 000 |

04 02 09 | ESF 94-99 | 15 310 000 |

04 02 11 | ESF | 175 794 |

11 06 06 | FIUF 94-99 | -4 000 000 |

13 03 03 | EFRU | -12 000 000 |

13 03 05 | EUGFL/EFRU/ESF – mål 2- og 5b-programmer | -8 000 000 |

I ALT strukturfondsprogrammer før 2000 - EUGFL | 136 844 853 |

I ALT strukturfondsprogrammer før 2000 - ESF | 120 579 794 |

I ALT strukturfondsprogrammer før 2000 - FIUF | -4 000 000 |

I ALT strukturfondsprogrammer før 2000 - EFRU | -20 000 000 |

I ALT strukturfondsprogrammer før 2000 | 233 424 647 |

13 04 01 | Samhørighedsfonden | -400 000 000 |

I ALT Samhørighedsfonden | -400 000 000 |

TILSAMMEN | 650 000 000 |

4. ÆNDRING AF ANMÆRKNINGERNE TIL ARTIKEL 17 04 02

Europa-Parlamentets og Rådets forordning (EF) nr. 178/2002 af 28. januar 2002 (foderstof- og fødevarelovgivning), særlig artikel 50, omhandler oprettelse af et system for hurtig varsling om direkte eller indirekte sundhedsrisici for mennesker, som skyldes fødevarer eller foderstoffer.

Imidlertid omfatter 2005-budgettet, og specielt budgetpost 17 04 02, ikke nogen henvisning til ovennævnte forordning. Det foreslås derfor, at henvisningen til forordningen medtages som retsgrundlag i anmærkningerne til den pågældende budgetpost, og at den affattes således:

"Denne bevilling skal dække udgifter i medfør af artikel 50 i Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT 31 af 1.2.2002, s. 1)."

SAMMENFATTENDE OVERSIGT EFTER UDGIFTSOMRÅDER I DE FINANSIELLE OVERSLAG

Finansielle overslag Udgiftsområde/underområde | Finansielle overslag 2005 | Budget 2005 inkl. ÆB 1-5/2005 og FFÆB 6-7/2005[3] | FFÆB 8/2005 | Budget 2005 inkl. ÆB 1-5/2005 og FFÆB 6-7 og 8/2005 |

|FB |BB |FB |BB |FB[4] |BB |FB |BB | |1. LANDBRUG | | | | | | | | | |Landbrugsudgifter |44 598 000 000 | |42 835 450 000 |42 835 450 000 | | |42 835 450 000 |42 835 450 000 | |- Udvikling af landdistrikter og ledsageforanstaltninger |6 841 000 000 | |6 841 000 000 |6 279 400 000 | | |6 841 000 000 |6 279 400 000 | |I alt |51 439 000 000 | |49 676 450 000 |49 114 850 000 | | |49 676 450 000 |49 114 850 000 | | Margen | | |1 762 550 000 | | | |1 762 550 000 | | | 2. STRUKTURFORANSTALTNINGER | | | | | | | | | |- Strukturfondene |37 247 000 000 | |37 291 564 455 |29 390 527 704 |-6 576 102 |1 050 000 000 |37 284 988 353 |30 440 527 704 | |- Samhørighedsfonden |5 194 000 000 | |5 131 932 989 |3 005 500 000 | |-400 000 000 |5 131 932 989 |2 605 500 000 | |I alt |42 441 000 000 | |42 423 497 444 |32 396 027 704 |-6 576 102 |650 000 000 |42 416 921 342 |33 046 027 704 | | Margen | | |17 502 556 | | | |24 078 658 | | | 3. INTERNE POLITIKKER[5] |9 012 000 000 | |9 150 548 408 |8 016 662 269 | | |9 150 548 408 |8 016 662 269 | | Margen | | |-40 000 000 | | | |-40 000 000 | | | 4. FORANSTALTNINGER UDADTIL |5 119 000 000 | |5 219 000 000 |5 476 162 603 | | |5 219 000 000 |5 476 162 603 | | Margen | | |-100 000 000 | | | |-100 000 000 | | | 5. ADMINISTRATION |6 360 000 000 | |6 292 367 368 |6 292 367 368 | | |6 292 367 368 |6 292 367 368 | | Margen | | |67 632 632 | | | | 67 632 632 | | | 6. RESERVER | | | | | | | | | |- Garantireserve |223 000 000 | |223 000 000 |223 000 000 | | |223 000 000 |223 000 000 | |- Reserve til nødhjælp[6] |223 000 000 | |223 000 000 |223 000 000 | | |223 000 000 |223 000 000 | |I alt |446 000 000 | |446 000 000 |446 000 000 | | |446 000 000 |446 000 000 | | Margen | | |0 | | | |0 | | | 7. FØRTILTRÆDELSESSTØTTE |3 472 000 000 | |2 081 000 000 |3 286 990 000 | | |2 081 000 000 |3 286 990 000 | | Margen | | | 1 391 000 000 | | | | 1 391 000 000 | | |8. KOMPENSATION |1 305 000 000 | |1 304 988 996 |1 304 988 996 | | |1 304 988 996 |1 304 988 996 | | Margen | | | 11 004 | | | | 11 004 | | | I ALT | 119 594 000 000 | 114 235 000 000 | 116 593 852 216 | 106 334 048 940 | -6 576 102 | 650 000 000 |116 587 276 114 |106 984 048 940 | | Margen | | |3 000 147 784 | | | |3 006 723 886 |7 250 951 060 | |

[1] EFT L 248 af 16.9.2002, s. 1.

[2] Anvendelsen af ajourførte indtægtsoverslag gør det muligt at beregne de betalinger, som medlemsstaterne anmodes om at foretage i løbet af budgetåret, mere nøjagtigt. Som følge af den foreslåede revision vil medlemsstaternes bidrag på grundlag af BNI blive nedsat.

[3] Det er kun bevillingerne på det oprindelige budget og på ændringsbudgetterne, som vedtaget af budgetmyndigheden, der vises her.

[4] Forpligtelsesbevillingerne i FFÆB 8/2005 hidrører fra de budgetposter for ikke opdelte bevillinger, hvor der foreslås en ændring af de tilknyttede betalingsbevillinger. De pågældendes poster er 05 01 04 04 og 04 01 04 01.

[5] Beløbet for EUSF opføres ud over de beløb, der er fastsat for de relevante udgiftsområder i den interinstitutionelle aftale af 7. november 2002 (EFT C 283 af 20.11.2002).

[6] Inkl. 100 mio. EUR, som er blevet overført til budgetposten for nødhjælp. Yderligere 70 mio. EUR er blevet overført som følge af den aftale, der blev indgået på samrådsmødet den 15. juli 2005 under drøftelserne om FFÆB 3/2005.